Slatko dobro
Slatko dobro
   koje sam obr'o
služit' po sve danke moje,
   raju mili
   ki mi omili,
Rakle, slatka ma gospoje.

   Htiej mi riti,
   moj čestiti
vienče drobne od ružice :
   čemu moriš
   smrtno i goriš
mene, liepa ma Raklice ?

   Ko do vika
   tva se dika
rasrčiti može odviše
   na viernoga
   slugu tvoga,
jaoh, neredno ki uzdiše ?

   Ne daj, ne daj,
   neg' pogledaj
na mlađahna slugu mene
   ter zabrani,
   cviete izbrani,
da ma mlados' ne povene.

   Ne pogubi
   tko te ljubi
i tvu liepos' kopneć' želi,
   ne umori
   tko te dvori,
neg' ljubavim obeseli.

   Jaoh, ne vrzi
   i ne smrsi
lieposti izgled rajske tvoje,
   ku mi odavna
   ljubav slavna
u srdačce stavi moje.

   Nemoj dila
   tva nemila
i tva vrlos da uzroči
   da pogine
   bez krivine
tvoju liepos' ko sviedoči.

   Tko će biti
   na sem sviti
kad ma mlada svenu lita,
   tko će spievat'
   i pripievat'
tebe, Rakle ma čestita ?

   Pomili me
   i primi me
k sebi, Rakle, liepos' tvoja
   da ti bude
   sve požude
spoviedati mlados' moja.

   Pastier Ljubdrag
   mio i drag
liepu Raklu čim željaše,
   u ove piesni
   sve ljuvezni
pod sviroku pripievaše.

Ivan Bunić Vučić

sr:Slatko dobro